Document ID: 31997D0020

Komisjoni otsus,
17. detsember 1996,
millega kehtestatakse loetelu kolmandate riikide kohta, mis täidavad kahepoolmeliste karploomade, okasnahksete, mantelloomade ja meritigude tootmise ja turuleviimise vastavustingimusi
(EMPs kohaldatav tekst)
(97/20/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/492/EMÜ, milles sätestatakse kahepoolmeliste karploomade tootmise ja turuleviimise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artikli 9 lõike 3 punkti a,
ning arvestades, et:
komisjon on sätestanud elusate kahepoolmeliste karploomade, okasnahksete, mantelloomade ja meritigude teatavatest kolmandatest riikidest importimist reguleerivad eritingimused;
komisjon on sätestanud veterinaarsertifikaadi näidise elusate kahepoolmeliste karploomade, okasnahksete, mantelloomade ja meritigude importimiseks nendest kolmandatest riikidest, mis on selliste otsustega veel hõlmamata;
tuleks koostada loetelu riikide kohta, mis täidavad direktiivi 91/492/EMÜ artikli 9 lõikes 2 osutatud vastavustingimusi ja mis suudavad seega tagada, et ühendusse imporditavad limused vastavad tarbijate tervise kaitsmiseks sätestatud sanitaartingimustele;
kõnealusesse loetellu tuleb kanda kolmandad riigid, mille kohta spetsiaalsed otsused on juba tehtud, ja kolmandad riigid, mis vastavad artikli 9 lõike 2 tingimustele ja mille puhul võib koostada heakskiidetud ettevõtete ajutise loetelu nõukogu 22. juuni 1995. aasta otsuses 95/408/EÜ (nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on lubatud importida teatavaid loomse päritoluga tooteid, kalatooteid või elusaid kahepoolmelisi karploomi) [2] sätestatud korras;
nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded) [3]artikli 3 lõike 4 punktis b sätestatakse, et töödeldud kahepoolmelised karploomad peavad olema enne töötlemist kooskõlas direktiivi 91/492/EMÜ sätetega; sellest tulenevalt kohaldatakse direktiivis 91/492/EMÜ sätestatud tingimusi täitvate kolmandate riikide loetelu ka töödeldud kahepoolmeliste karploomade, okasnahksete, mantelloomade ja meritigude importimise puhul;
kolmandate riikide loetelu on koostatud, ilma et see piiraks loomade tervise või keskkonna kaitsmiseks vastu võetud riiklike või ühenduse sätete kohaldamist;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas on loetletud kolmandad riigid, mis täidavad kahepoolmeliste karploomade, okasnahksete, mantelloomade ja meritigude tootmist ja turuleviimist käsitleva direktiivi 91/492/EMÜ artikli 9 lõike 3 punktis a sätestatud vastavustingimusi.
Artikkel 2
Olenemata loomade tervise või keskkonna kaitsmiseks kavandatud sätetest, tagavad liikmesriigid, et tarbimiseks ettenähtud mis tahes kujul kahepoolmelisi karploomi, okasnahkseid, mantelloomi ja meritigusid imporditakse üksnes käesoleva otsuse lisas loetletud kolmandatest riikidest.
Artikkel 3
Artikli 2 sätteid ei kohaldata muude kammkarplaste kui akvakultuurloomade hulka kuuluvate kammkarplaste sisikonnast ja sugunäärmetest täielikult eraldatud lähendajalihase suhtes.
Artikkel 4
Käesolevat otsust kohaldatakse alates 1. juulist 1997.
Artikkel 5
Käesolev otsus on adresseeritud liikmesriikidele.
Brüssel, 17. detsember 1996

Labels: 0
3
5
6